CELEX: 32016R1006
Language: fi
Date: 2016-06-22 00:00:00
Title: Komission täytäntöönpanoasetus (EU) 2016/1006, annettu 22 päivänä kesäkuuta 2016, asetuksen (EU) N:o 255/2010 muuttamisesta sen 3 artiklan 1 kohdassa tarkoitettujen ICAOn määräysten osalta (ETA:n kannalta merkityksellinen teksti)

23.6.2016   
            
            
               FI
            
            
               Euroopan unionin virallinen lehti
            
            
               L 165/8
            
         KOMISSION TÄYTÄNTÖÖNPANOASETUS (EU) 2016/1006,
   annettu 22 päivänä kesäkuuta 2016,
   asetuksen (EU) N:o 255/2010 muuttamisesta sen 3 artiklan 1 kohdassa tarkoitettujen ICAOn määräysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhtenäisen eurooppalaisen ilmatilan organisoinnista ja käytöstä (ilmatila-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 551/2004 (1) ja erityisesti sen 6 artiklan 7 kohdan,
   sekä katsoo seuraavaa:
   
               (1)
            
            
               Ilmaliikennevirtojen säätelyä koskevista yhteisistä säännöistä 25 päivänä maaliskuuta 2010 annetun komission asetuksen (EU) N:o 255/2010 (2) 3 artiklan 1 kohdassa säädetään, että sen 1 artiklan 3 kohdassa tarkoitettuihin ATFM-menettelyihin osallistuvien osapuolten tai niiden puolesta toimivien tahojen on suunniteltava, koordinoitava ja toteutettava ilmaliikennevirtojen säätelyn toimenpiteet liitteessä esitettyjen ICAOn määräysten mukaisesti. Mainitussa liitteessä viitataan kansainvälisen siviili-ilmailun yleissopimuksen, jäljempänä ”Chicagon yleissopimus”, liitteessä 11 vahvistettuihin määritelmiin ja useisiin säännöksiin, etenkin sen heinäkuulta 2001 olevaan kolmanteentoista painokseen, johon sisältyy muutos 47. Asetuksen (EU) N:o 255/2010 hyväksymisen jälkeen ICAO on muuttanut useita Chicagon yleissopimuksen liitteessä 11 olevia määritelmiä ja säännöksiä ja sisällyttänyt siihen viimeisimpänä muutoksen 49.
            
         
               (2)
            
            
               Asetuksen (EU) N:o 255/2010 liitteessä viitataan myös asiakirjassa ICAO Regional Supplementary Procedures (Doc 7030) vahvistettuihin säännöksiin ja erityisesti sen vuodelta 2007 olevaan viidenteen painokseen. Asiakirjan Doc 7030 viides painos on kuitenkin päivätty vuodelle 2008, joten viittaus vuoden 2007 painokseen on korjattava.
            
         
               (3)
            
            
               Asetuksessa (EU) N:o 255/2010 olevat viittaukset Chicagon yleissopimuksen liitteeseen 11 ja asiakirjaan ICAO Doc 7030 olisi näin ollen korjattava ja päivitettävä, jotta jäsenvaltiot voivat täyttää kansainväliset oikeudelliset velvoitteensa ja varmistaa yhdenmukaisuuden ICAOn kansainvälisen sääntelykehyksen kanssa.
            
         
               (4)
            
            
               Sen vuoksi asetusta (EY) N:o 255/2010 olisi muutettava.
            
         
               (5)
            
            
               Tässä asetuksessa säädetyt toimenpiteet ovat asetuksen (EY) N:o 549/2004 (3) 5 artiklalla perustetun yhtenäisen ilmatilan komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 255/2010 liite seuraavasti:
   
      
         ”LIITE
         
            Luettelo ilmaliikennevirtojen säätelyä koskevista ICAOn määräyksistä
         
         
                     1.
                  
                  
                     Chicagon yleissopimuksen liite 11 – Air Traffic Services – luku 3, kohta 3.7.5 (Air Traffic Flow Management), (kolmastoista painos, heinäkuu 2001, sisältää muutoksen 49).
                  
               
                     2.
                  
                  
                     ICAO Doc 4444 – Procedures for Air Navigation Services – Air Traffic Management (PANS-ATM) – luku 3 (ATS System Capacity and Air Traffic Flow Management), (viidestoista painos, 2007).
                  
               
                     3.
                  
                  
                     ICAO Doc 7030 – European (EUR) Regional Supplementary Procedures – luku 8, kohta 8.3 (exemptions from ATFM slot allocation), (viides painos, 2008).
                  
               
                     4.
                  
                  
                     ICAO Doc 7030 – European (EUR) Regional Supplementary Procedures – luku 8, kohta 8.4, kohta 1, alakohta c (Aircraft operator adherence to ATFM measures), (viides painos, 2008).
                  
               
                     5.
                  
                  
                     ICAO Doc 7030 – European (EUR) Regional Supplementary Procedures – luku 2, kohta 2.3.2 (Changes to EOBT), (viides painos, 2008).”
                  
               
   
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 96, 31.3.2004, s. 20.
   
      (2)  Komission asetus (EU) N:o 255/2010, annettu 25 päivänä maaliskuuta 2010, ilmaliikennevirtojen säätelyä koskevista yhteisistä säännöistä (EUVL L 80, 26.3.2010, s. 10).
   
      (3)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).